Pakuotės lapelis: informacija vartotojui

Detrusitol 1 mg plėvele dengtos tabletės
Detrusitol 2 mg plėvele dengtos tabletės
Tolterodino tartratas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.

Neišmeskite šio lapelio, nes vėl gali prireikti jį perskaityti.
Jeigu kiltų daugiau klausimų, kreipkitės į gydytoją arba vaistininką.
Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Detrusitol ir kam jis vartojamas
2.	Kas žinotina prieš vartojant Detrusitol
3.	Kaip vartoti Detrusitol
4.	Galimas šalutinis poveikis
5.	Kaip laikyti Detrusitol
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Detrusitol ir kam jis vartojamas

Detrusitol padeda normalizuoti šlapimo pūslės aktyvumą. Jį vartojant, rečiau reikia šlapintis, šlapimo pūslėje telpa daugiau šlapimo.

Detrusitol vartojamas dirgliosios šlapimo pūslės veiklos simptomams šalinti, t.y. jei didelis noras šlapintis atsiranda staiga (prieš tai nieko nejaučiama, todėl sunku spėti į tualetą), jei šlapintis tenka per dažnai ir (ar) jei laiku nespėjate į tualetą ir apsišlapinate.

Detrusitol vartoti negalima:
· jeigu yra alergija tolterodinui arba bet kuriai pagalbinei šio vaisto medžiagai (jos išvardytos 6 skyriuje);
· jeigu kenčiate nuo šlapimo susilaikymo;
· jeigu Jūs sergate nekontroliuojama uždaro kampo glaukoma;
· jeigu Jūs sergate sunkiąja miastenija;
· jeigu Jūs kenčiate nuo sunkaus opinio kolito ar toksinio gaubtinės žarnos išsiplėtimo.

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Detrusitol
· jeigu Jūs sergate obstrukcinėmis virškinimo trakto ligomis, kurios turi įtakos maisto virškinimui ir jo slinkimui virškinimo traktu;
· jeigu Jums sunku šlapintis ar susilpnėjusi šlapimo srovė;
· jeigu Jūsų kepenys nėra visiškai sveikos. Šiuo atveju gydytojas turėtų sumažinti rekomenduojamą vaisto dozę;
· jeigu Jūsų inkstai nėra visiškai sveiki. Šiuo atveju gydytojas turėtų sumažinti rekomenduojamą vaisto dozę;
· jeigu Jūs sergate autonomine neuropatija (nervinis susirgimas, kuris kartais išsivysto kartu su diabetu ir gali sukelti diarėją, impotenciją ir žemą kraujo spaudimą);
· jeigu Jūs kenčiate nuo diafragmos stemplinės angos išvaržos;
· jeigu Jūs nesenai kentėjote ar kenčiate nuo sunkaus vidurių užkietėjimo.

Tolterodiną reikia vartoti atsargiai ligoniams, kuriems yra rizika nenormaliai EKG (širdies ritmo kreivei) išsivystyti, žinomai kaip QT intervalo pailgėjimas rizikos veiksnių, pavyzdžiui:
· jeigu yra įgimtas arba patvirtintas įgytas QT intervalo pailgėjimas;
· jeigu sutrikusi elektrolitų pusiausvyra, pavyzdžiui, žemas kalio, magnio arba kalcio kiekis kraujyje;
· jeigu yra žemas širdies darbo ritmas;
· yra svarbi širdies liga prieš pradedant vartoti vaistinį preparatą (pvz.: širdies raumens liga (kardiomiopatija), širdies raumens išemija, širdies ritmo sutrikimai, stazinis širdies funkcijos nepakankamumas).

Kreipkitės į gydytoją ar vaistininką prieš pradėdami gydymą jei manote, kad kuris nors iš įspėjimų gali būti taikomas Jums.

Kiti vaistai ir Detrusitol
Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui. 

Kai kurie iš jų gali veikti vienas kitą vartojami kartu (pavyzdžiui, Detrusitol kartu vartojant su antibiotikais eritromicinu ir klaritromicinu, vaistais grybelinei infekcijai gydyti, ŽIV viruso inhibitoriais).

Detrusitol vartojimas su maistu ir gėrimais
Detrusitol galima gerti prieš valgį, valgant arba po valgio.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Nėštumas
Nėštumo metu Detrusitol vartoti negalima.

Žindymo laikotarpis
Ar tolterodino išsiskiria į motinos pieną nežinoma, todėl  Detrusitol vartoti žindančioms motinoms negalima.

Vairavimas ir mechanizmų valdymas
Detrusitol retais atvejais gali sukelti galvos svaigimą, nuovargio pojūtį ir regėjimo sutrikimus (žiūrėti skyriuje “Galimas šalutinis poveikis”). Tai gali sutrikdyti orientaciją ir turėti įtakos reakcijos greičiui. Todėl neplanuokite vairuoti ar dirbti su technika, jei nesate tikras, kad Jūsų panašiai nepaveiks vartojamas vaistas. Jei Jums vaistas sukelia tokį šalutinį poveikį, nevairuokite ir nedirbkite su technika Detrusitol vartojimo metu.

Detrusitol sudėtyje yra natrio
Detrusitol 1 mg ir 2 mg vienoje plėvele dengtoje tabletėje yra mažiau kaip 1 mmol (23 mg) natrio, t. y. jis beveik neturi reikšmės.

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Įprastinė vaisto dozė yra 2 mg du kartus per dieną, išskyrus pacientus su sutrikusia kepenų ir inkstų funkcija, kuriems rekomenduojama dozė yra 1 mg du kartus per dieną.
Prarykite tabletę nekramtydami. Kartu vartojamas maistas neturi įtakos vaistui.

Vaikams Detrusitol vartoti nerekomenduojama.

Gydymo trukmę nurodo Jūsų gydytojas. Nurodytą gydymo kursą reikia tęsti iki galo, nes iš karto poveikis gali ir nepasireikšti. Šlapimo pūslės veiklos normalizacijai reikia laiko. Jei, pasibaigus gydymo kursui, poveikio nejaučiate, aptarkite tai su Jūsų gydytoju.

Ką daryti, pavartojus per didelę Detrusitol dozę?
Negalima gerti daugiau tablečių negu nurodė gydytojas. Jei vis dėlto taip atsitiko, nedelsdami kreipkitės į savo gydytoją arba artimiausią ligoninę.

Pamiršus pavartoti Detrusitol
Jei užmiršote vaisto dozę išgerti įprastu laiku, apie tai prisiminus, ją reikia išgerti nedelsiant (išskyrus atvejį, kai jau laikas kitai dozei). Negalima vartoti dvigubos dozės norint kompensuoti praleistą dozę.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Dėl savo farmakologinių savybių Detrusitol paprastai gali sukelti burnos džiūvimą, rėmens atsiradimą ir akių sausėjimą (ašarų išsiskyrimo sumažėjimą). Dažniausiai pasitaikantis pašalinis poveikis vartojant Detrusitol yra burnos džiūvimas, kuris stebimas tarp 35 pacientų. Jeigu atsiradę dėl vaisto vartojimo šalutiniai poveikiai Jums yra per daug varginantys, kreipkitės į savo gydytoją, kuris gali sumažinti jums paskirtą dozę. Atsiradus sunkioms ir nuolatinėms pašalinėms reakcijoms, nedelsdami kreipkitės į savo gydytoją.

Labai dažnas šalutinis poveikis (gali pasireikšti dažniau nei 1 žmogui iš 10):
· Burnos džiūvimas

Dažnas šalutinis poveikis (gali pasireikšti rečiau nei 1 žmogui iš 10):
· Bronchitas
· Svaigulys 
· Mieguistumas 
· Parestezija (tirpimo, niežėjimo ir kitų nesamų dirgiklių tariamasis jutimas)
· Akių sausmė, sutrikęs regėjimas
· Galvos svaigimas
· Smarkus ir greitas širdies plakimas
· Sutrikęs virškinimas, vidurių užkietėjimas, pilvo skausmas, dujų kaupimasis žarnyne, vėmimas
· Odos sausmė
· Šlapimo nebuvimas arba sumažėjęs jo kiekis
· Nuovargis 
· Krūtinės skausmas
· Skysčių susikaupimas organizme, pasireiškiantis patinimu (pvz., kulkšnių)
· Svorio padidėjimas.

Nedažnas šalutinis poveikis (gali pasireikšti rečiau nei 1 žmogui iš 100):
· Padidėjusio jautrumo reakcija
· Nervingumas
· Padažnėjęs širdies plakimas, širdies nepakankamumas, širdies ritmo sutrikimas
· Rėmuo

Labai retas šalutinis poveikis (gali pasireikšti rečiau nei 1 žmogui iš 10000):
· Sunki alerginė reakcija
· Sumišimas, haliucinacijos
· Raudonis
· Angioedema (padidėjusio jautrumo reakcija, kuriai būdingas staigus lūpų, veido ir kaklo tinimas, taip pat gali tinti plaštakos ir pėdos, atsirasti dusulys, užkimti balsas).

Atsiradus ryškiems šalutiniams poveikiams ar jei šlapintis Jums taptų dar sunkiau ir (ar) dažniau, reikėtų nutraukti vaisto vartojimą ir tuoj pat kreiptis į gydymo įstaigą.

[bookmark: _Toc129243143][bookmark: _Toc129243268]Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5.	Kaip laikyti Detrusitol

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 C temperatūroje.

Ant dėžutės po „Tinka iki“ ir lizdinės plokštelės po „EXP“ nurodytam tinkamumo laikui pasibaigus, Detrusitol vartoti negalima. Vaistas tinka vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Detrusitol sudėtis
· Veiklioji medžiaga yra tolterodino tartratas. Vienoje tabletėje  yra 1 mg arba 2 mg tolterodino tartrato (atitinkamai 0,68 mg arba 1,37 mg tolterodino).
· Pagalbinės medžiagos tabletės branduolyje yra: mikrokristalinė celiuliozė, kalcio-vandenilio fosfatas dihidratas, karboksimetilkrakmolo B natrio druska (Žr. 2 skyrių „Detrusitol sudėtyje yra natrio“), magnio stearatas, koloidinis bevandenis silicio dioksidas, plėvelėje - hipromeliozė, mikrokristalinė celiuliozė, stearino rūgštis, titano dioksidas (E 171).

Detrusitol išvaizda ir kiekis pakuotėje
1 mg Detrusitol tabletės yra baltos, apvalios, abipus išgaubtos, su įspaustomis raidėmis “TO”. Virš ir žemiau raidžių įspausti lankai.
2 mg Detrusitol tabletės yra baltos, apvalios, abipus išgaubtos, su įspaustomis raidėmis “DT”. Virš ir žemiau raidžių įspausti lankai.
Šis vaistas tiekiamas pakuotėse po 28 tabletes (dvi lizdinės plokštelės po 14 tablečių).

Registruotojas
Upjohn EESV
Rivium Westlaan 142
2909 LD Capelle aan den IJssel
Nyderlandai

Gamintojas
Pfizer Italia S.r.l.
Località Marino del Tronto
63100 Ascoli Piceno 
Italija

allphamed PHARBIL Arzneimittel GmbH
Hildebrandstr. 10-12
37081 Göttingen
Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą.

	Viatris UAB
Tel. +370 5 205 12 88




Šis pakuotės lapelis paskutinį kartą peržiūrėtas 2025-11-06.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

